b'\n_START_ARTICLE_\nApendektomija\n_START_PARAGRAPH_\nApendektomija je  kirur\xc5\xa1ka procedura koja uklju\xc4\x8duje otvaranje trbu\xc5\xa1ne \xc5\xa1upljine i uklanjanje crvuljka (Appendix vermicularis) obi\xc4\x8dno zbog akutne ili kroni\xc4\x8dne  upale crvuljka. Apendektomija predstavlja jedan od naj\xc4\x8de\xc5\xa1\xc4\x87ih operativnih zahvata u  op\xc4\x87oj kirurgiji.\n_START_SECTION_\nPovijest apendektomija\n_START_PARAGRAPH_\nU abdominalnoj kirurgiji operacija "slijepog crijeva" tj.. apendektomija predstavlja jedan od naj\xc4\x8de\xc5\xa1\xc4\x87ih operativnih zahvata. Sam pojam apendektomija datira iz 1889. godine kada je Reginald Fitz iz Bostona,  SAD prvi objavio izdanje o upali crvuljka te nazvao operativno odstranjenje istoga apendektomija. Povijest se\xc5\xbee unazad cca 3 stolje\xc4\x87a tj. kada je prvu uspje\xc5\xa1nu apendektomiju izveo Claudius Amyand,  engleski vojni kirurg. Dypuytren (1777-1835.) Iz Pariza je smatrao da akutna upala desne strane abdomena dolazi od oboljenja cekuma a ne apendixa. S obzirom da u to vrijeme kirurzi nisu \xc4\x8desto otvarali trbuh za ispitivanje, rana faza oboljenja je ostala nepoznanica. James Parkinson je 1812. godine dao dobar opis fatalnog apendicitisa kada je post-mortem na le\xc5\xa1u dje\xc4\x8daka prona\xc5\xa1ao perforaciju upaljenog crvuljka s posljedi\xc4\x8dnim peritonitisom. Neki kirurzi su uspje\xc5\xa1no drenirali apendikularne abscese. Prvo uspostavljanje dijagnoze te kirur\xc5\xa1ko odstranjenje crvuljka u\xc4\x8dinio je Robert Lawson Tait 1880. godine. Pred kraj 19. vijeka mnogi kirurzi tog doba me\xc4\x91u kojima se isti\xc4\x8du Kronlein, Mikulicz, Morton te ve\xc4\x87 spomenuti Fitz su doprinjeli da apendektomija bude \xc5\xa1iroko prihva\xc4\x87ena u klini\xc4\x8dkoj praksi diljem  Amerike i  Europe. 1894. godine je McBurney opisao novi na\xc4\x8din odstranjenja crvuljka kroz inciziju koja je i danas je poznata po ovom autoru. Skoro sto godina kasnije, to\xc4\x8dnije 1983. godine, Kurt Semm, ginekolog iz Kielau  Njema\xc4\x8dkoj je izveo prvu laparoskopski apendektomiju. Od tog vremena u kirur\xc5\xa1koj praksi diljem svijeta laparoskopska apendektomija zauzima sve zna\xc4\x8dajnije mjesto a osobito s ekspanzijom  endoskopske kirurgije krajem 80-ih i po\xc4\x8detkom devedesetih godina pro\xc5\xa1log vijeka. _NEWLINE_Dosada\xc5\xa1nja svjetska istra\xc5\xbeivanja pokazuju zna\xc4\x8dajniju prednost laparoskopske u odnosu na klasi\xc4\x8dnu apendektomiju naro\xc4\x8dito kod pretilih pacijenata, kod \xc5\xbeena te u slu\xc4\x8daju sumnje u to\xc4\x8dnost dijagnoze. Tako\xc4\x91er se smatra da je velika prednost laparoskopske operacije u veli\xc4\x8dini operativnog reza, manjem postoperativnom bolu te br\xc5\xbeem oporavku i povratku svakodnevnim aktivnostima, dok se kao mane smatraju du\xc5\xbei tok operacije te ve\xc4\x87a incidenca postoperativnih intraabdominalnih abscesa (samo u nekim studijama).\n_START_SECTION_\nCrvuljak (Appendix vermiformis)\n_START_PARAGRAPH_\nCrvoliki produ\xc5\xbeetak, crvuljak, jest crvoliki tanka cijev koja zapo\xc4\x8dinje na dnu slijepog crijeva. Mo\xc5\xbee biti dug od 5mm do 30 cm. Promjera je izme\xc4\x91u 0.3 - 1 cm. Crvuljak postoji samo kod \xc4\x8dovjeka, primata i nekih glodavaca. Prije se smatralo kako je crvuljak zakr\xc5\xbeljao i suvi\xc5\xa1an organ, a danas se smatra kako je to posebno oblikovan dio slijepog crijeva s osobitom gra\xc4\x91om. U njemu se nalazi mnogo limfnog tkiva zbog \xc4\x8dega ga neki i nazivaju crijevni krajnik. _NEWLINE_U embrionalnom i fetalnom dobu te u djetinjstvu crvuljak je znatno \xc5\xa1iri u odnosu na veli\xc4\x8dinu debelog crijeva nego kod odraslih pa se te\xc5\xbee za\xc4\x8depi. Crvuljak postaje atrofi\xc4\x8dan, smanjuje se, u starosti \xc4\x8dime se mo\xc5\xbee objasniti znatno ni\xc5\xbea u\xc4\x8destalost upale crvuljka u starijih osoba. _NEWLINE_Postoji nekoliko varijacija polo\xc5\xbeaja crvuljka. To su: ilija\xc4\x8dne, retrocekalni, pelvi\xc4\x8dni i subhepatalni.\n_START_SECTION_\nAkutna upala crvuljka (appendicits acuta)\n_START_PARAGRAPH_\nAkutna upala crvuljka predstavlja stanje koje treba da se hitno rije\xc5\xa1ava jer mo\xc5\xbee dovesti do te\xc5\xa1kih komplikacija, sepse ili \xc4\x8dak do smrtnog ishoda.Za razliku od kroni\xc4\x8dne upale historija bolesti je kratka, po\xc4\x8dinje iz punog zdravlja sa bolovima najprije oko pupka koji se daljnjim razvojem upale premjeste u podru\xc4\x8dke McBurney to\xc4\x8dke u desnom donjem dijelu trbuha. Razlog pojave bola na vom mjestu je upala peritoneum trbu\xc5\xa1nog zida. Bol bilo kojeg dijela crijeva se reflektira u sredi\xc5\xa1njoj liniji i zbog toga se po\xc4\x8detni bol \xc4\x8desto javlja u podru\xc4\x8dju pupka. Uzrok je obi\xc4\x8dno za\xc4\x8depljenje lumena crvuljka i razvoj infekcije u zatvorenom dijelu crijeva koja se \xc5\xa1iri na zidove crvuljka i okolne organe. _NEWLINE_Mo\xc5\xbee do\xc4\x87i do pucanja zida crijava zbog gangrene crvuljka koja je posljedica tromboze krvnih \xc5\xbeila zida crvuljka. Pacijent ima bijel, oblo\xc5\xbeen jezik, povi\xc5\xa1ene leukocite i bolnu osjetljivost u McBurneyovoj to\xc4\x8dki. _NEWLINE_Najnoviji konsenzus EAES-a koji je publiciran u EAES Guidelines for endoscopic Surgery 2006  _NEWLINE_Laparoskopska apendektomija je u\xc4\x8dinkovita nova metoda. Sigurnost i primjenjivost metode prikazani u objavljenoj literaturi dolaze uglavnom iz centara specijaliziranih za endoskopsku kirurgiju. _NEWLINE_Me\xc4\x91utim, objavljeno je i nekoliko slu\xc4\x8dajeva ozbiljnih komplikacija. Prednosti ove metode  su mnogo preciznija dijagnoza, smanjena mogu\xc4\x87nost infekcije rane, br\xc5\xbei povratak na posao i svakodnevnim aktivnostima i bolji kozmetski u\xc4\x8dinak.\n_START_SECTION_\nLije\xc4\x8denja upale crvuljka\n_START_PARAGRAPH_\nPostoje dvije metode lije\xc4\x8denja upale crvuljka. To su laparoskopska te klasi\xc4\x8dna apendektomija. Poznato je da je apendektomija jedan od naj\xc4\x8de\xc5\xa1\xc4\x87ih operativnih zahvata u abdominalnoj kirurgiji te da je broj pacijenata operiranih na kirur\xc5\xa1kim odjelima velik \xc5\xa1to za sobom povla\xc4\x8di i pove\xc4\x87ane tro\xc5\xa1kove lije\xc4\x8denja. Za pacijente je od najve\xc4\x87eg zna\xc4\x8daja brz oporavak i \xc5\xa1to br\xc5\xbei povratak normalnim aktivnostima. Ako je br\xc5\xbei oporavak manji je broj bolesni\xc4\x8dkih dana te je i apsentizam skra\xc4\x87en a i sredstva utro\xc5\xa1ena za lije\xc4\x8denje pacijenata su manja.\n_START_SECTION_\nKlasi\xc4\x8dna apendektomija\n_START_PARAGRAPH_\nZa klasi\xc4\x8dnu apendektomiju koristi se standardni laparotomijski set za appendix bez potrebe za drugim dodatnim instrumentarijem. Pristup je ili naizmjeni\xc4\x8dnim McBurneyovim ili desnim pararektalnim rezom sa skrbi bataljak crvuljka obodnim \xc5\xa1avom (\xc5\xa1av duhan kese) ili Z \xc5\xa1avom. Trbuh u principu se ne drenira a operativna rana se zatvara po uzusima klasi\xc4\x8dne abdominalne kirurgije.\n_START_SECTION_\nLaparoskopska apendektomija\n_START_PARAGRAPH_\nOperativni tim sa\xc4\x8dinjavaju dva kirurga koji stoje na lijevoj strani pacijenta. Pacijent je u polo\xc5\xbeaju Trendelenburga 20 posto te blago naget na lijevu stranu. Operativni zahvat se izvodi kori\xc5\xa1tenjem tri troakara, dva od 10 mm i jedan od 5 mm, sa intraabdominalnim tlakom od 10 mmHg. Jedan 10mm troakar postavi se umbilikalne, jedan 5 mm u desnu ilija\xc4\x8dne jamu a drugi 10 mm paramedijalno lijevo iznad mons pubisa. Koristi se tehnika otvorene laparoskopije sa Hassonovim troakarom ili tehnika sa Verresovom iglom, 10 milimetarska kosa optika i bazi\xc4\x8dni set za laparoskopske operacije. Reseciranje mezoapendixa radi se sa monopolarnom kukicom i / ili bipolarom, a mo\xc5\xbee i sa sa harmoni\xc4\x8dnim skalpelom. Baza crvuljka se zbrine sa Roederovom om\xc4\x8dom. Pri zatvaranju otvora troakara u\xc5\xa1iva se fascija na 10mm otvorima te se kod ve\xc4\x87ine pacijenata plasira intradermalni \xc5\xa1av._NEWLINE_U zadnje vrijeme postoji trend da se laparoskopska apendektomija radi kroz samo jedan otvor na pupku uz pomo\xc4\x87 zakrivljenih instrumenata koji omogu\xc4\x87avaju postizanje tre\xc4\x87e dimenzije.'